II 



non solum maris Adriatici, Regionis hujus nostrae oras aliquot al- 

 luentis, sed etiam Tyrrheni , Tarentinique sinus testaceas produ- 

 ctiones comparare studui; quibus deinde, quae in Siculo mari gi- 

 gnuntur, pariter adjicere datum fuit. Et quoniam post innumera 

 singulorum generum specimina tali modo feliciter acquisita, ne 

 unum quidem hucusque occurrere animadverto , quod iterum ite- 

 rumque in manus non venerit, universum eorum agmen penitus 

 mihi comparasse perquamlibenter mihi persuadeo. Quare tempus 

 jam incessisse ratus, quo ipsa in ordinem redigere, atque in unum 

 conferre valerem, exoticorum Conchyliorum Museo, superius a me 

 memorato , eadem adjungenda existimavi. 



At intra domesticos parietes ea certe reservata jacuissent, iis- 

 que tantummodo innotescerent , quibus meam rerum naturalium 

 collectionem perlustrare volupe foret, nisi Serenissimi FRANCISCI 

 BORBONII, Regii Siciliarum Principis, erga naturalem scientiam 

 ardentissimus amor, adcuratissimam eorumdem notitiam sibi offe- 

 rendam expostulasset, atque ad id Augustissimi REGIS nostri stre- 

 nuum incitamentum , ea qua solet benignitate , atque clementia , 

 opportune accessisset . Mirifico ille , quo incenditur studio erga re- 

 rum naturalium scientiam , et admirando , quo per summum Dei 

 munus exornatur ingenio, adeo in ea profecisse videtur , ut quam- 

 vis nonnisi spatiando in littore maris, aut subsecivis horis, cor- 

 poris levamini , animoque remittendo addictis , eam excoluerit , 

 prout gravissimos viros Laelium, atque Scipionem ad Cajetam, et 

 ad Laurentum facere consuevisse a Tullio accepimus («); tamen 

 vel de ipsa secum colloquendo , vel undosam Doridis sobolem ad 

 examen revocando , strenuam in illam operam navasse adfirmare 



(a) De Orat. lib. II, cap. XXII. 



